****

Pályázati felhívás EGT Norvég Alap Ösztöndíjra

# 1. Általános rendelkezések

A pályázat elsődleges célja, hogy lehetővé tegye a BME Építészmérnöki Kar doktori képzésében résztvevő hallgatók, ill. a doktori témavezetésre jogosult oktatók számára, hogy oktatási, kutatási, szakmai, nyelvi és kulturális tapasztalatokat szerezzenek Norvégiában a BME EGT Alap ösztöndíj M2 pályázatának köszönhetően.

A pályázat kétféle modulban – hallgatói és oktatói/személyzeti – kerül meghirdetésre. A mobilitás megvalósítására az alábbi konstrukciók állnak rendelkezésre:

1. **Hallgatói mobilitás – tanulmányi, kutatói célú mobilitás**
2. **Oktatói/személyzeti mobilitás – rövidtávú oktatói mobilitás (oktatási tevékenységgel)**
3. **Oktatói/személyzeti mobilitás – képzési mobilitás (konferencián való részvétel, szakmai műhelyeken, képzéseken való részvétel)**
4. **Oktatói/személyzeti mobilitás – intézménylátogatási célú mobilitás**

**Pályázati tájékoztató: 2016. szeptember 21. 9:30-10:10 K210**

**Pályázatok leadási határideje minden kategóriában: 2016. október 10.**

*Pályázat leadás módja: e-mailen a [dekanihivatal@epitesz.bme.hu](mailto:dekanihivatal@epitesz.bme.hu) címre, a pályázati kiírás szerinti tartalommal egy darab PDF dokumentumba összefűzve.*

# 2. Az EGT Alap ösztöndíja a BME Építészmérnöki Karon

## Hallgatói mobilitás

**Pályázásra jogosultak köre:**

Jelen felhívás alapján EGT alap tanulmányi ösztöndíjban részesülhet a BME Építészmérnöki Kar doktori iskoláinak (Csonka Pál Doktori Iskola - PhD, Építőművészeti Doktori Iskola -DLA) **nappali tagozatos, beiratkozott hallgatója**.

**Időtartama**

A tanulmányi célú mobilitás legalább 3 hónapig (de legalább egy teljes trimeszter / tanulmányi és vizsgaidőszak), és legfeljebb 12 hónapig tarthat, de legkésőbb 2017. április 30-án le kell zárulnia.

**Pályázat feltételei**

A pályázó hallgató az alábbi intézményekbe pályázathat mobilitást: University of Oslo, NTNU Norwegian University of Science and Technology, Trondheim

A pályázó vállalja, hogy

1)[[1]](#footnote-1) min. 1 tantárgyat áthallgat a fenti listából általa választott norvég intézményben, ez esetben a tárgy pontos megnevezése, leírása, a kurzus előadójának neve ill. az intézmény a pályázatban megjelölendő,[[2]](#footnote-2)

2) szakmai beszámolót készít a végzett munkáról.

Nem megfelelő teljesítés esetén, az intézmény fenntartja a jogot, hogy az ösztöndíjassal felbontsa a szerződését a nem megfelelő teljesítésre hivatkozva.

A pályázó a pályázat benyújtásával egyidejűleg vállalja, hogy részt vesz a BME Építészmérnöki Kar által az EGT Alap M2 pályázatának zárásaként megrendezésre kerülő tudományos konferencián, mint előadó.

A pályázó a pályázat benyújtásával egyidejűleg vállalja, hogy részt vesz a BME Építészmérnöki Kar által szervezett, jelen pályázathoz kapcsolódó tájékoztató eseményen.

**Kötelező mellékletek**

1. Pályázati adatlap

**Megpályázható költségek**

A hallgatói mobilitásban megpályázható támogatás rendszere a következő: havi ösztöndíj 1400€/fő az első hónapra, amely magában foglal 500€/fő utazási hozzájárulást is, minden további hónapra 900 €/fő az ösztöndíj összege. Tört hónap esetén a Norvég Alap szabályai szerinti összeg kerül kifizetésre.

Finanszírozási forma: az ösztöndíj és a kapcsolódó utazási támogatás átalány támogatás formájában kerül kiutalásra a hallgatónak. A biztosítási költségeket a hallgatóknak maguknak kell rendezni az EGT támogatásból.

**Szerződéskötés**

Minden ki- és beutazó hallgatóval egyéni támogatási szerződést kell kötni. Tanulmányi célú mobilitás esetén továbbá háromoldalú Tanulmányi Szerződést (Learning Agreement) kell kötni.

A hallgató megérkezése után egy hónapon belül le kell zárni, és írásba kell foglalni bármilyen, a Tanulmányi vagy Képzési Megállapodást érintő változtatást.

Tanulmányi célú mobilitásnál a külföldi tanulmányok kielégítő lezárása után, a fogadóintézmény Tanulmányi Átirattal látja el a hallgatót (Transcript of Records), a Tanulmányi Szerződésnek megfelelően.

**Beszámoló**

Minden EGT mobilitásban részt vevő hallgatónak beszámolót kell készítenie az ösztöndíj-periódus végén.

A beszámoló tartalma:

* Tempus Közalapítvány on-line záró beszámolója
* max. 3000 karakter (szóközökkel) hosszú tanulmány, képes beszámoló, melyben kitér a mobilitási program szerepére az egyéni előmenetelében, a tapasztalatokra, amik az egyéni kutatását segítették.
* a mobilitási program segítségével megjelenő publikáció tervezett címe és megjelenési helye, melyben hallgató feltünteti az EGT ösztöndíj támogatását
* külföldi partnerintézmény által kiállított és hitelesített igazolás[[3]](#footnote-3) a kint tartózkodásról, ami tartalmazza a hallgató nevét, tényleges kint tartózkodásának kezdeti és befejező dátumát (Transcript of Records).
* utazási jegyek eredeti példányai.

Az intézménynek minden olyan támogatási összeget vissza kell követelnie a hallgatóktól, amelyet nem a szerződésben foglaltaknak megfelelően használtak fel. Ha a hallgató nem teljesíti, vagy csak részben teljesíti a Támogatási vagy Tanulmányi Szerződésben/Képzési Megállapodásban foglalt elvárásokat, akkor vissza lehet tőle kérni a neki nyújtott támogatás teljes összegét vagy a támogatás egy részét. Nem lehet visszakérni a támogatást, ha a külföldi tanulmányi programot vis major miatt nem tudta teljesíteni a hallgató.

**A pályázó fél jogai és kötelezettségei**

Az EGT hallgatók minden joga és kötelezettsége megtalálható az Erasmus Student Charterben, amely az EGT ösztöndíjas hallgatókra is érvényes és alkalmazandó.

## Oktatói, személyzeti mobilitás

Az oktatók számára rendelkezésre álló mobilitási programok:

1. **Oktatói/személyzeti mobilitás – rövidtávú oktatói mobilitás (oktatási tevékenységgel)**
2. **Oktatói/személyzeti mobilitás – képzési mobilitás (konferencián való részvétel, szakmai műhelyeken, képzéseken való részvétel)**
3. **Oktatói/személyzeti mobilitás – intézménylátogatási célú mobilitás**

**Pályázásra jogosultak köre:**

EGT alap mobilitási támogatásban részesülhet a BME Építészmérnöki Karának főállású oktatója. A pályázat elbírálása során előnyt élveznek a CsPDI vagy az ÉDI doktori témavezetői és a doktori téma meghirdetésére jogosult oktatók. Doktori hallgatók a 3-as kódú képzési mobilitásra pályázhatnak. A 4. számú keret célja a kari vezetők és a doktori iskolák vezetői számára a program működtetéséhez szükséges mobilitás biztosítása, ezen keretre csak ebből a körből fogadható be pályázat.

**Mobilitás időtartama**

1. **Oktatói/személyzeti mobilitás – rövidtávú oktatói mobilitás (oktatási tevékenységgel)**

min. 1 hét (5 munkával töltött nap) – max. 6 hét. heti 5 óra megtartása kötelező (előadás/konzultáció)

1. **Oktatói/személyzeti mobilitás – képzési mobilitás (konferencián való részvétel, szakmai műhelyeken, képzéseken való részvétel)**

min.1 nap – max. 6 hét

1. **Oktatói/személyzeti mobilitás – intézménylátogatási célú mobilitás**

min.1 nap – max. 6 hét

Egy hónapon belül ugyanaz a pályázó nem utazhat kétszer.

**Pályázat feltételei**

A pályázó kizárólag az alábbi intézményekbe pályázathat mobilitást a **2. konstrukció esetében (rövidtávú oktatói mobilitás)**: University of Oslo, NTNU Norwegian University of Science and Technology Trondheim,

továbbá részt vehet konferencián, workshopon, képzésen, amely nem ezen intézmények szervezésében valósul meg (**3. konstrukció)**. Ez esetben a pályázati adatlap kitöltésekor térjen ki részletesen a konferencia, workshop, képzés jellegére, mutassa be a szervező intézményt.

Az oktatói/személyzeti mobilitás (**4. konstrukció**) esetében a pályázók egyénileg állapodnak meg a partnerintézményben megtartandó tanítási programról, vagy intézménylátogatás programjáról, melyről tájékoztatást küldenek a kiírónak.

**Kötelező mellékletek**

1. Pályázati adatlap

**Megpályázható költségek**

A oktatói/személyzeti mobilitásban megpályázható támogatás rendszere a következő: A kiutazó egyszeri 500€/fő utazási hozzájárulásra jogosult. A napokra lebontott ösztöndíj számításáról az 1. számú melléklet rendelkezik. Az utazással töltött időtartamra is lehet megélhetési költséget számolni, maximum 1-1 napra.

Finanszírozási forma: az ösztöndíj és a kapcsolódó utazási támogatás átalány támogatás formájában kerül kiutalásra a hallgatónak. A biztosítási költségeket a pályázóknak maguknak kell rendezni az EGT támogatásból.

**Szerződéskötés**

Az egyéni mobilitásról támogatási szerződést kell kötni az oktató/személyzet és az Intézmény között. Az oktatói/képzési/intézménylátogatási **munkaterv** dokumentumot a mobilitás előkészítéseként kell leadni, és **minden részt vevő félnek** alá kell írnia.

A partnerintézményeknek előre meg kell állapodniuk a látogató oktató által megtartandó tanítási programról, vagy a látogató oktató/munkatárs által elvégzendő képzési/intézménylátogatási tervről.

Az oktatói mobilitási támogatáshoz az oktatónak munkatervet kell készítenie, amelyet mind a küldő mind pedig a fogadóintézmény elfogad.

**Beszámoló**

Minden EGT mobilitásban résztvevőknek beszámolót kell készítenie az ösztöndíj-periódus végén.

A beszámoló tartalma:

* Tempus Közalapítvány on-line záró beszámolója
* a részvételt bizonyító igazolás, a partnerintézmények/fogadóintézmények hivatalos képviselőjének aláírásával ellátott eredeti dokumentum, ami tartalmazza a mobilitás kezdő és befejező dátumát, a kiutazó nevét és státuszát.
* 3000 karakter (szóközökkel) hosszú tanulmány, képes beszámoló, melyben kitér a mobilitási program szerepére az egyéni előmenetelében, a tapasztalatokra, amik az egyéni kutatását segítették.
* a mobilitási program segítségével megjelenő publikáció tervezett címe és megjelenési helye, melyben az ösztöndíjas feltünteti az EGT ösztöndíjból kapott támogatását.
* utazási jegyek eredeti példányai

Az intézménynek minden olyan támogatási összeget vissza kell követelnie az ösztöndíjastól, amit nem a szerződésben foglaltaknak megfelelően használt fel. Ha a pályázó nem teljesíti, vagy csak részben teljesíti a Támogatási Szerződésben foglalt elvárásokat, akkor vissza lehet tőle kérni támogatás teljes összegét vagy a támogatás egy részét. Nem lehet visszakérni a támogatást, ha a külföldi tanulmányi programot vis major miatt nem tudta teljesíteni a pályázó.

# Mellékletek

## Oktatói/személyzeti ráták

|  |  |  |
| --- | --- | --- |
| Nap | Kiutazó/beutazó | Oktatói/személyzeti ráták utazás nélkül (€) |
| 1 | ki | 114,00 |
| 2 | ki | 229,00 |
| 3 | ki | 343,00 |
| 4 | ki | 457,00 |
| 5 | ki | 571,00 |
| 6 | ki | 686,00 |
| 7 | ki | 800,00 |
| 8 | ki | 916,00 |
| 9 | ki | 1 030,00 |
| 10 | ki | 1 144,00 |
| 11 | ki | 1 258,00 |
| 12 | ki | 1 372,00 |
| 13 | ki | 1 486,00 |
| 14 | ki | 1 600,00 |
| 15 | ki | 1 716,00 |
| 16 | ki | 1 830,00 |
| 17 | ki | 1 944,00 |
| 18 | ki | 2 058,00 |
| 19 | ki | 2 172,00 |
| 20 | ki | 2 286,00 |
| 21 | ki | 2 400,00 |
| 22 | ki | 2 516,00 |
| 23 | ki | 2 630,00 |
| 24 | ki | 2 744,00 |
| 25 | ki | 2 858,00 |
| 26 | ki | 2 972,00 |
| 27 | ki | 3 086,00 |
| 28 | ki | 3 200,00 |
| 29 | ki | 3 316,00 |
| 30 | ki | 3 430,00 |
| 31 | ki | 3 544,00 |
| 32 | ki | 3 658,00 |
| 33 | ki | 3 772,00 |
| 34 | ki | 3 886,00 |
| 35 | ki | 4 000,00 |
| 36 | ki | 4 116,00 |
| 37 | ki | 4 230,00 |
| 38 | ki | 4 344,00 |
| 39 | ki | 4 458,00 |
| 40 | ki | 4 572,00 |
| 41 | ki | 4 686,00 |
| 42 | ki | 4 800,00 |

1. A tárgyfelvétellel kapcsolatos minden adminisztrációs feladatot a pályázó vállalja! [↑](#footnote-ref-1)
2. A küldő intézmény a külföldön megszerzett, a pályázatban részletezett krediteket teljes mértékben be, kell, hogy számítsa a tanulmányokba. A küldő intézmény megtagadhatja a kreditek beszámítását, ha a hallgató nem felel meg a fogadó intézmény által megkövetelt elvárásoknak, vagy nem teljesíti a feltételeket. [↑](#footnote-ref-2)
3. A partnerintézmények hivatalos képviselőjének aláírásával ellátva. [↑](#footnote-ref-3)